**Opće radno mjesto I. vrste – rukovodeće radno mjesto treće razine - voditelj ustrojstvene jedinice 4 (voditelj Ureda za financijsko-računovodstvene poslove)**

* + rukovodi i organizira rad Ureda za fìnancijsko-računovodstvene poslove
  + prati sve propise, upute i tumačenja u vezi financijskih poslova i organizira primjenu tih propisa
  + prati, analizira, daje ocjenu o financijskim kretanjima i odlivom sredstava sa žiro računa Fakulteta i prati održavanje operativne likvidnosti u vezi s prilivom i odlivom sredstava sa žiro računa od Fakulteta
  + obavlja poslove praćenja trošenja proračuna
  + kontrolira izvode, plaće, ugovore, poslovne knjige
  + izrađuje financijske planove s obrazloženjem
  + izrađuje mjesečne, kvartalne, polugodišnje i godišnje obračune
  + pravovremeno organizira izradu svih pokazatelja radi podnošenja izvještaja upravnim tijelima i vanjskim institucijama
  + po potrebi sudjeluje na sjednicama Uprave Fakulteta
  + odgovara za pravovremeno informiranje o financijskom stanju Fakulteta
  + brine za uredno likvidiranje, kontiranje i knjiženje knjigovodstvenih dokumenata na temelju kojih se knjigovodstveno evidentiraju poslovne promjene
  + usklađuje sredstva i izvore sredstava posebnih fondova stambenih i općih i slično te raznih izdvojenih računa investicija poslovnih i radnih jedinica Fakulteta
  + priprema glavnu knjigu, dnevnik knjiženja, bruto bilance i pomoćne knjige za ovjeru ovlaštene osobe i ostalu dokumentaciju za arhiviranje
  + prati vođenje knjigovodstva po načelu dvojnog knjigovodstva te osiguravanje podataka pojedinačno po vrstama prihoda i primitaka, rashoda i izdataka, kao i stanja imovine, obveza i vlastitíh izvora
  + organizira popis imovine sukladno Zakonu i Pravilniku
  + obavlja i druge poslove po nalogu dekana i tajnika Fakulteta
  + za svoj rad odgovara dekanu i tajniku Fakulteta.

**Uvjeti:** završen sveučilišni diplomski ili sveučilišni integrirani prijediplomski i diplomski studij iz znanstvenog područja Društvenih znanosti, znanstvenog polja ekonomija

**Radno iskustvo:** pet godina radnog iskustva u struci

**Broj izvršitelja:** jedan